किन्नेरसानी वन्य अभयारण्य
किन्नेरसानी वन्य अभयारण्य (Kinnerasani Wildlife Sanctuary) भारत के तेलंगाना राज्य के भद्राद्री कोठागुडम ज़िले में स्थित एक वन्य अभयारण्य है। यह 635.4 वर्ग किमी के क्षेत्रफल पर विस्तारित है। अभरायण्य के बीच में किन्नेरसानी नदी द्वारा बनने वाली किन्नेरसानी झील है, जिसमें वनों से ढके द्वीप हैं। यह ज़िला मुख्यालय, कोठागुडम, से 15 किमी और पवित्र नगर, भद्राचलम से 25 किमी दूर है।